Naumku pilskalns
Naumku pilskalns atrodas Latgalē, Ludzas novada Zaļesjes pagasta Naumku ciemā. Valsts nozīmes kultūras piemineklis. Pilskalnu aprakstījis Ernests Brastiņš. Tā ir ar gravu nodalīta garena paugura daļa, plakuma izmēri — 75 x 15-20 metri. Pilskalns ziemeļu pusē nocietināts ar 4 vaļņiem un 3 grāvjiem, kas pāriet terasēs, apliecot pārējās nogāzes. Pilskalna datējums — vēlais dzelzs laikmets.